CELEX: 62015CN0496
Language: sk
Date: 2015-09-22 00:00:00
Title: Vec C-496/15: Návrh na začatie prejudiciálneho konania, ktorý podal Landessozialgerichts Rheinland-Pfalz, Mainz (Nemecko) 22. septembra 2015 – Alphonse Eschenbrenner/Bundesagentur für Arbeit

21.12.2015   
            
            
               SK
            
            
               Úradný vestník Európskej únie
            
            
               C 429/8
            
         Návrh na začatie prejudiciálneho konania, ktorý podal Landessozialgerichts Rheinland-Pfalz, Mainz (Nemecko) 22. septembra 2015 – Alphonse Eschenbrenner/Bundesagentur für Arbeit
   (Vec C-496/15)
   (2015/C 429/12)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landessozialgericht Rheinland-Pfalz, Mainz
   
      Účastníci konania pred vnútroštátnym súdom
   
   
      Žalobca a odvolateľ: Alphonse Eschenbrenner
   
      Žalovaná a odporkyňa v odvolacom konaní: Bundesagentur für Arbeit
   
      Prejudiciálne otázky
   
   
               1.
            
            
               Je zlučiteľné s ustanoveniami primárneho a/alebo sekundárneho práva Európskej únie (najmä s článkom 45 ZFEÚ a článkom 7 nariadenia (EÚ) č. 492/2011 (1)), že sa pri pracovníkovi, ktorý bol najprv zamestnaný v Nemecku a býva v inom členskom štáte, ktorý v tuzemsku nie je povinný platiť daň z príjmov a pri ktorom insolvenčná náhrada podľa pre neho relevantných právnych predpisov nepodlieha dani, v prípade platobnej neschopnosti jeho zamestnávateľa fiktívne zrazia z príjmu zo závislej činnosti rozhodujúceho pre výpočet insolvenčnej náhrady, na ktorú má nárok, dane, ktoré by sa pri daňovej povinnosti pre daň z príjmov v tuzemsku odviedli zrážkou z príjmu zo závislej činnosti, ak si tento pracovník už nemôže uplatňovať voči svojmu zamestnávateľovi nárok na zvyšok hrubého príjmu?
            
         
               2.
            
            
               V prípade zápornej odpovede na prvú otázku, je s ustanoveniami primárneho a/alebo sekundárneho práva Európskej únie zlučiteľné, ak si pracovník za daných okolností naďalej môže uplatňovať voči svojmu zamestnávateľovi nárok na zvyšok hrubého príjmu?
            
         
      (1)  Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie, Ú. v. EÚ L 141, s. 1.